CELEX: 32006R0996
Language: mt
Date: 2006-06-29 00:00:00
Title: Regolament tal-Kummissjoni (KE) Nru 996/2006 tad- 29 ta' Ġunju 2006 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni ta’ Dwana

1.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               61
            
         REGOLAMENT TAL-KUMMISSJONI (KE) Nru 996/2006
   tad-29 ta' Ġunju 2006
   li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Komuni ta’ Dwana
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Komuni ta’ Dwana (1), u speċjalment l-Artikolu 9(1)(a) tiegħu,
   Billi:
   
               (1)
            
            
               Sabiex ikunu stabbilizzati s-swieq u sabiex jiġi żgurat livell ta’ għixien ġust għall-komunità agrikola fi ħdan is-settur taz-zokkor, seħħet reviżjoni fundamentali ta’ l-organizzazzjoni komuni tas-suq fis-settur taz-zokkor.
            
         
               (2)
            
            
               Fid-dawl ta’ dawn l-iżviluppi, ir-Regolament (KE) Nru 1260/2001 (2) dwar l-organizzazzjoni komuni tas-swieq fis-settur taz-zokkor, kienet irrevokata u mibdula bir-Regolament tal-Kunsill (KE) Nru 318/2006 ta’ l-20 ta’ Frar 2006 (3).
            
         
               (3)
            
            
               Ir-Regolament tal-Kunsill (KE) Nru 318/2006 jesiġi li n-nota addizzjonali 2 tal-Kapitolu 17 tan-Nomenklatura Magħquda stipulat f’Anness I tar-Regolament (KEE) Nru 2658/87, tiġi riveduta.
            
         
               (4)
            
            
               Ir-Regolament (KEE) Nru 2658/87 għandu għalhekk jiġi emendat kif xieraq.
            
         
               (5)
            
            
               Il-miżuri previsti f’dan ir-Regolament huma skond l-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Anness I tar-Regolament (KEE) Nru 2658/87 għandu jiġi emendat kif jidher fl-Anness.
   Artikolu 2
   Dan ir-Regolament għandu jidħol fis-seħħ fl-1 ta' Lulju 2006.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 29 ta' Ġunju 2006
      
         
            Għall-Kummissjoni
         
         László KOVÁCS
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 838/2006 (ĠU L 154, 8.6.2006, p. 1).
   
      (2)  ĠU L 178, 30.6.2004, p. 1.
   
      (3)  ĠU L 58, 28.2.2006, p. 1.
   
      ANNESS
      Fil-Kapitolu 17 ta' l-Anness I tar-Regolament (KEE) Nru 2658/87, in-Nota Addizzjonali 2 hija emendata kif ġej:
      
         
                     “2.
                  
                  
                     Id-dazju applikabbli għaz-zokkor mhux raffinat fis-subintestaturi 1701 11 10 u 1701 12 10 li l-produzzjoni tiegħu hija mwaqqfa skond l-Anness I, punt III, tar-Regolament tal-Kunsill (KE) Nru 318/2006 jvarja minn 92 % u huwa stipulat b’dan il-mod:
                     ir-rata rilevanti tiġi mmultiplikata bil-koeffiċjent korrettorju miksub billi t-total tal-persentaġġ stabbilit skond il-proviżjonjiet t’hawn fuq jiġi diviż bi 92.”